钦定古今图书集成/明伦汇编/氏族典/第163卷 > 《廖用贤尚友录》 > 桓石民
## 钦定古今图书集成/明伦汇编/氏族典/第163卷 > 《廖用贤尚友录》 > 桓石民

按《晋书桓彝传》：“彝子豁，豁子石民，弱冠知名，谢安引
为参军。叔父冲疏领襄城太守，破苻坚将慕容垂、姜
成等于漳口，复领梁郡太守。冲薨，诏以石民监荆州
军事。桓氏世莅荆土，石民兼以才望，甚为人情所仰。
时坚虽破奴，而慕容垂等复盛，坚子丕僭号于河北，
谋袭洛阳。石民遣将军冯该讨之，临阵斩丕及其左”
仆射王孚、吏部尚书苟操等，传首京都。以前后功进
左将军。卒，无子。